Pozdrav, 

Hvala na sugestiji, međutim nema potrebe jer sam dobro upoznat sa smjernicama za dodavanje adresa u Srbiji pošto sam do sad dodao nekoliko desetina hiljada istih. 

Naravno da sam primjetio i ovo, ali ostavljeno je s namjerom ovako kako jeste iz nekoliko razloga.

Prvo, ne znam da li je ovo jedan objekat kao što je ucrtano na OSM-u ili su zapravo dva objekta koja imaju zajednički zid. Ukoliko je ovo slučaj onda ona varijanta da se nodovi zakače sa spoljni way od zgrade pada u vodu, jer bi kućni brojevi trebali da budu stavljeni na oba objekta pojedinačno. 
Inače na snimcima može da se vidi veoma mala promjena u boji krova, negdje na sredini. Što može da nagovijesti da je su u pitanju dva objekta, mada i ne mora da znači. Ne možemo da znamo bez provjere na terenu.

Drugo, postoji node od pošte na sredini objekta kojoj je postavljen tag BB (bez broja). Da li možda neki od ovih brojeva ustvari pripada samoj pošti?

Treće, ako bi se stavljala adresa na spoljni way onda bi najlogičnije bilo da se stave tamo gdje je glavni ulaz u taj objekat. Pošto ne mogu sa sigurnošću da kažem sa koje strane se prilazi ovoj zgradi ostavio sam ovako. Na snimcima je djelovalo kao da im se pristupa sa lijeve strane pa bi nodovi sa adresama mogli da se stave na tu stranu (ako je ovo jedan objekat, a ne dva).

P.S. Ne znam da li si primjetio da addr:housenumber=бб na nodu od pošte nije ispravan, jer ako je slučaj da ovaj objekat pošte zaista nema kućni broj onda bi trebalo da se taguje na sledeći način nohousenumber=yes. Isto tako ako se ne varam, slovne oznake koje idu uz kućni broj stavljamo na latinici, a ne na ćirilici, zar ne?

U iščekivanju odgovora,
Miloš